31998R2784
L 347/19
JURNALUL OFÍCIAL AL UNIUNII EUROPENE
REGULAMENTUL (CE) NR. 2784/98 AL COMISIEI
din 22 decembrie 1998
de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” prevăzut în Regulamentul (CEE) nr. 2081/92 al Consiliului privind protejarea indicațiilor geografice și a denumirilor de origine ale produselor agricole și alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protejarea indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 1068/97 al Comisiei (2), în special articolul 6 alineatele 3 și 4,
întrucât, în conformitate cu articolul 5 din Regulamentul (CEE) nr. 2081/92, Regatul Unit și Franța au transmis Comisiei cereri de înregistrare a unui număr de denumiri ca indicații geografice;
întrucât, în conformitate cu articolul 6 alineatul 1 din regulamentul menționat anterior, s-a constatat că aceste cereri îndeplinesc toate condițiile specificate în acesta, în special că ele conțin toate informațiile prevăzute la articolul 4;
întrucât, pentru nici una din denumirile menționate în anexa la prezentul regulament, Comisia nu a primit nici o declarație de opoziție, în conformitate cu articolul 7 din regulamentul menționat anterior, după publicarea acestora în Jurnalul Oficial al Comunităților Europene (3);
întrucât, în consecință, aceste denumiri ar trebui să fie introduse în „Registrul denumirilor de origine protejate și al indicațiilor geografice protejate” și să fie astfel protejate în Comunitate ca indicații geografice protejate;
întrucât anexa la prezentul regulament completează anexa la Regulamentul (CE) nr. 2400/96 al Comisiei (4), modificat ultima dată de Regulamentul (CE) nr. 2139/98 (5),
ADOPTĂ PREZENTUL REGULAMENT:
Articolul 1
Denumirile din anexa la prezentul regulament se adaugă în anexa la Regulamentul (CE) nr. 2400/96 și se înscriu în „Registrul denumirilor de origine protejate și al indicațiilor geografice protejate” prevăzut în articolul 6 alineatul 3 din Regulamentul (CEE) nr. 2081/92, ca indicații geografice protejate (IGP).
Articolul 2
Prezentul regulament intră în vigoare în ziua publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1998.